Dag 1 & 2:
Indholdet på størstedelen af dette modul er en indføring i en unik sammensat metode til sorgfacilitering, som bygger på PGDT (Prolonged  Grief Disorder Therapy). Metoden er udarbejdet i samarbejde mellem psykolog og professor Mai-Britt Guldin og den anerkendte professor Katherine Shear. I sorgfacilitering er indbygget en guide til hjælp med psykoedukation af de personer, du har samtaler med.
Efter modulet er der en praktisk hjemmeopgave i anvendelse af metoden, hvor vi opfordrer dig til at afprøve metoden i dit daglige virke. Din afprøvning af metoden i praksis vil danne grundlag for diskussion, sparring og refleksion på uddannelsens sidste dag på modul 5. Modulets underviser er psykolog, ph.d. og professor Mai-Britt Guldin.
Dag 2 afsluttes af ph.d. og seniorforsker Allan Køster med et oplæg om kroppens rolle i sorgprocessen, herunder kropshukommelse.